EkBass/fiwiki-20250220-pages-articles huggingface dataset:
Tizen

Tizen on Linux Foundationin ja Limo Foundationin tukema vapaan ja avoimen lähdekoodin Linux-pohjainen mobiilikäyttöjärjestelmä. Tizen syntyi MeeGosta, joka itse yhdisti Intelin kehittämän Moblin-mobiilikäyttöjärjestelmän ja Nokian kehittämän Maemon-mobiilikäyttöjärjestelmän. Nokian ajettua alas MeeGon kehityksen ja siirryttyä Windows-alustalle Intel ja Samsung jatkoivat kehitystä Tizenillä. Tizenin ulkopuolisille kehittäjille tarkoitetut ohjelmistokehykset pohjautuvat HTML5:teen ja muihin web-standardeihin. Tizeniä käytettiin tablettitietokoneissa, minikannettavissa, älypuhelimissa, älykelloissa, kameroissa, äly-TV:ssä ja autojen järjestelmissä. Vuoden 2021 jälkeen Tizen on mobiilikäyttöjärjestelmänä ajettu alas, ja Samsung käyttää Tizeniä vain äly-TV- ja älykotisovelluksissa. == Historia == Syyskuussa vuonna 2011 Intel ja Linux Foundation ilmoittivat, että ne kehittävät Tizenia MeeGon sijasta vuosina 2011 ja 2012. == Alustan käyttö == Samsung julkaisi Samsung Z1 puhelimen Tizen-alustalla vuonna 2015. Vuonna 2016 Samsung julkaisi Samsung Z2 puhelimen Tizen-alustalla. == Katso myös == * Mer == Lähteet == Luokka:Linux- mobiilikäyttöjärjestelmät Luokka:Intel Luokka:Samsungin ohjelmistot Luokka:Vuoden 2011 ohjelmistot
Runkauksen luonnonpuisto

Runkauksen luonnonpuisto on luonnonpuisto Simon ja Tervolan kunnissa Lapin maakunnan lounaisosassa. Luonnonpuiston pinta-ala on 70,5 km² ja se on perustettu vuonna 1956. Puistoon kuuluu kaksi erillistä aluetta, Ahma-aapa Simossa ja Hattuselänaapa Tervolassa. Luonnonpuistossa liikkuminen on kiellettyä ympäri vuoden. Poikkeuksia tähän ovat paikallisten paliskuntien poronhoitoon liittyvä liikkuminen sekä Simon ja Tervolan asukkaiden oikeus poimia oman kuntansa puoleiselta alueelta marjoja ja sieniä.Runkauksen luonnonpuiston järjestyssääntö Aivan luonnonpuiston rajan tuntumassa, Ahma- aavan länsipuolellaKansalaisen karttapaikka on Lapin sodassa syksyllä 1944 ammuttuna pakkolaskun tehneen ja täysin tuhoutuneen Junkers Ju 88 A-4 -koneen sekä sen miehistön muistoksi pystytetty muistomerkki.Sotahistoriaa: JK-256. Virtuaalilentäjät - Virtual Pilots ry viitattu 30.5.2015 == Runkauksen luonto == Runkauksen luonnonpuisto on erittäin tärkeä Perämeren alueen soidensuojelualue. Ahma-aapa on pohjoissuomalainen aapasuo, jonka pääosan muodostavat aukeat ja tyypiltään vaihtelevat nevat. Edustettuja nevatyyppejä ovat rimpi-, jänne-, rahka-, kalvakka-, aito- ja vihernevat. Ahma-aavan ylittää likimain pohjois-eteläsuuntaisesti sähkölinjaKansalaisen karttapaikka. Pohjoisempi Hattuselänaapa on pääasiassa koivuletto-tyyppinen lettosuo. Alueella esiintyviä, Euroopan unionin luontodirektiivin II liitteessä mainittuja lajeja ovat ainakin saukko, lapinleinikki sekä lettorikko. ==Lähteet== Luokka:Suomen luonnonpuistot Luokka:Simon luonto Luokka:Tervolan luonto Luokka:Lapin maakunnan luonnonsuojelualueet
Maurice Gaidon

Maurice-Adolphe Gaidon (17. tammikuuta 1928 – 14. marraskuuta 2011) oli ranskalainen roomalaiskatolinen piispa. Hänet vihittiin papiksi 29. kesäkuuta 1956 ja nimitettiin Besançonin arkkihiippakunnan vihkipiispaksi sekä Sebargan titulaaripiispaksi 13. elokuuta 1973. Piispaksi vihkiminen seurasi 30. syyskuuta. Pääkonsekraattorina toimi André-Jean-Marie Charles de la Brousse, jota avustivat Marc-Armand Lallier ja Bernardin Gantin. Gaidon erosi tehtävistään Besançonin vihkipiispana syyskuussa 1974 ja sai 20. toukokuuta 1977 nimityksen Autunin hiippakunnan vihkipiispaksi.Catholic-Hierarchy.org: Bishop Maurice-Adolphe Gaidon 20\. tammikuuta 1987 Gaidon sai nimityksen Cahorsin piispaksi, jona hän toimi, kunnes jäi eläkkeelle 4. helmikuuta 2004. == Lähteet == Luokka:Ranskalaiset piispat Luokka:Katoliset piispat Luokka:Vuonna 1928 syntyneet Luokka:Vuonna 2011 kuolleet
Afonso Fioreze

Afonso Fioreze (1. kesäkuuta 1942 – 6. helmikuuta 2021) oli brasilialainen roomalaiskatolinen piispa. Hän liittyi passionisteihin 3. helmikuuta 1964 ja sai pappisvihkimyksensä 26. heinäkuuta 1970. Hän sai 5. marraskuuta 2003 nimityksen Luziânian hiippakunnan koadjuuttoripiispaksi, ja 15. syyskuuta 2004 hänestä tuli sen piispa. Fiorezen konsekroi piispaksi 15. helmikuuta 2004 Pedro Antônio Marchetti Fedalton ja Washington Cruzin avustama Lorenzo Baldisseri. == Lähteet == Luokka:Brasilialaiset papit Luokka:Katoliset piispat Luokka:Vuonna 1942 syntyneet Luokka:Vuonna 2021 kuolleet
Sukerijärven luonnonpuisto

Sukerijärven luonnonpuisto on luonnonpuisto Kuusamon kaupungissa Pohjois- Pohjanmaan maakunnan koillisosassa. Luonnonpuiston pinta-ala on 33,94 km² ja se on perustettu vuonna 1981. Sukerijärven luonnonpuistossa liikkuminen on luvanvaraista, siellä ei ole merkittyjä retkeilyreittejä Sukerijärven luonnonpuisto on monimuotoinen suoerämaa, jossa on keskiravinteisia ja lettoisia aapasoita ja pieniä metsäsaarekkeita. Metsien puolesta alue muistuttaa lähistöllä sijaitsevan Oulangan kansallispuiston pohjoista suovaltaista osaa. Luonnonpuiston linnusto on myös monipuolinen. ==Lähteet== Luokka:Suomen luonnonpuistot Luokka:Kuusamon luonto Luokka:Pohjois-Pohjanmaan luonnonsuojelualueet
Washington Cruz

Washington Cruz (s. 25. toukokuuta 1946) on brasilialainen roomalaiskatolinen arkkipiispa. Hänet vihittiin passionistien papiksi 25. heinäkuuta 1971 ja nimitettiin São Luís de Montes Belosin hiippakunnan piispaksi 10. helmikuuta 1987. Piispaksi vihkiminen seurasi 9. toukokuuta. Pääkonsekraattorina toimi Tomás Guilherme Murphy, jota avustivat Estanislau Arnoldo Van Melis ja Geraldo Claudio Luiz Micheletto Pellanda.Catholic-Hierarchy.org: Archbishop Washington Cruz, C.P. Cruz sai 8. toukokuuta 2002 nimityksen Goiânian arkkipiispaksi. == Lähteet == Luokka:Brasilialaiset papit Luokka:Katoliset arkkipiispat Luokka:Vuonna 1946 syntyneet Luokka:Elävät henkilöt
Dante Lafranconi

thumb|right|Dante Lafranconi Dante Lafranconi (s. 10. maaliskuuta 1940 Mandello del Lario) on italialainen roomalaiskatolinen piispa. Hänet vihittiin papiksi Comon hiippakuntaan 28. kesäkuuta 1964 ja nimitettiin Savona-Nolin hiippakunnan piispaksi 7. joulukuuta 1991. Piispaksi vihkiminen seurasi 25. tammikuuta 1992. Pääkonsekraattorina toimi Alessandro Maggiolini, jota avustivat Franco Festorazzi ja Teresio Ferraroni.Catholic-Hierarchy.org: Bishop Dante Lafranconi Lafranconi sai 8. syyskuuta 2001 nimityksen Cremonan piispaksi, jonka virkaan hänet asetettiin 4. marraskuuta. == Lähteet == Luokka:Italialaiset piispat Luokka:Katoliset piispat Luokka:Vuonna 1940 syntyneet Luokka:Elävät henkilöt
Franco Festorazzi

Franco Festorazzi (29. marraskuuta 1928 Perledo – 24. kesäkuuta 2021Catholic- Hierarchy.org: Archbishop Franco Festorazzi) oli italialainen roomalaiskatolinen arkkipiispa. Hänet vihittiin papiksi 28. kesäkuuta 1952 ja nimitettiin Ancona-Osimon arkkihiippakunnan arkkipiispaksi 6. huhtikuuta 1991. Piispaksi vihkiminen seurasi 18. toukokuuta. Pääkonsekraattorina toimi Alessandro Maggiolini, jota avustivat Teresio Ferraroni ja Dionigi Tettamanzi. Festorazzi jäi eläkkeelle 8. tammikuuta 2004. == Lähteet == Luokka:Italialaiset piispat Luokka:Katoliset arkkipiispat Luokka:Vuonna 1928 syntyneet Luokka:Vuonna 2021 kuolleet
André Marceau

André Marceau (s. 5. toukokuuta 1946 Cérons) on ranskalainen roomalaiskatolinen piispa. Hänet vihittiin papiksi Bordeaux'n arkkihiippakuntaan 25. maaliskuuta 1972 ja nimitettiin Perpignan-Elnen hiippakunnan piispaksi 13. tammikuuta 2004. Piispaksi vihkiminen seurasi 7. maaliskuuta. Pääkonsekraattorina toimi Jean-Pierre Bernard Ricard, jota avustivat Guy Thomazeau ja André Louis Fort.Catholic-Hierarchy.org: Bishop André Marceau == Lähteet == Luokka:Ranskalaiset piispat Luokka:Katoliset piispat Luokka:Vuonna 1946 syntyneet Luokka:Elävät henkilöt
Hepatopulmonaarinen oireyhtymä

Hepatopulmonaarinen oireyhtymä on keuhkojen verisuonten laajenemisen aiheuttama maksasairauteen liittyvä oireyhtymä, johon kuuluvat hengenahdistus ja hypoksemia. Oireet ovat pahemmat pystyasennossa. Jos potilas saa maksansiirron, 5-vuotiseloonjäämisennuste on 76 % eli ei eroa merkittävästi tilanteesta maksansiirtopotilailla, joilla ei ole hepatopulmonaarista oireyhtymää. Luokka:Maksan sairaudet Luokka:Hengityselinten sairaudet
FS Kersaint

Kersaint on ollut viiden Ranskan laivaston aluksen nimenä. *FS Kersaint (1869), 6-tykkinen 1. luokan sluuppi *FS Kersaint (1897), 2. luokan risteilijä *Amiral de Kersaint, kuljetusalus *FS Kersaint (1931), Vauquelin-luokan hävittäjä *FS Kersaint (D622), hävittäjä
Dionysius Beurreus

Dionysius Beurreus (k. 1567) oli Ruotsin kuninkaan Eerik XIV:n opettaja ja lähettiläs. Hänestä polveutuu Ruotsin ritarihuoneeseen kirjoitettu aatelissuku numero 104.Anrep, s. 177 Beurreus oli kotoisin Ranskasta, mistä hänet oli kutsuttu kruununprinssi Eerikin opettajaksi. Myöhemmin kuninkaaksi tultuaan Eerik käytti entistä opettajaansa valtiollisiin tehtäviin ja lähetti tämän mm. Englantiin kosiomatkalle tarjoamaan avioliittoa kuningatar Elisabet I:lle. Beurreus esitteli herransa ajatukset huhtikuussa vuonna 1560 Englannin hallitukselle. Latinankielisessä puheessaan Beurreus kuvaili, kuinka juuri Englannissa oli sellaisia tavaroita, joita Venäjä kaipasi, ja kuinka lyhin tie näiden maiden välillä oli Älvsborgin kautta kulkeva reitti pitkin Suomenlahtea sellaisiin satamiin, joihin venäläisten oli helppo tulla. Beurreus sai surmansa 1567 yrittäessään hillitä Uppsalassa mielenhäiriöön joutunutta kuningasta Sture-murhien jälkeen. Erik XIV huusi "Katsokaa, siinäkin on kavaltaja" ja käski henkivartioidensa surmata Beurreuksen.Tietosanakirja, 1. osa, palsta 1022 Dionysius Beurreuksen puolisona maninitaan Ingeborg Haraldsdotter (Körning). Poika Tomas (k. 1635) muutti Suomeen ja toimi Turun linnan käskynhaltijana. Tomas Beurreus on haudattu Hattulan kirkkoonSällskapet för släkt- och hembygdsforskning i Hangö. Suku Beurreus sammui, kun sen viimeinen edustaja, Tomasin pojanpoika Arvid Beurræus kuoli 1679.Dionysius Beurreus, Sveskt biografiskt lexikon ==Lähteet== * * ===Viitteet=== Luokka:Ruotsalaiset aateliset Luokka:Ruotsin historia Luokka:Ruotsalaiset henkirikosten uhrit Luokka:Vuonna 1567 kuolleet
Sari Mikkonen

Sari Mikkonen (s. 1967 Viitaniemi, Säyneinen, JuankoskiWsoy, kirjailija) on suomalainen kirjailija. Hän on asunut pitkään ulkomailla, vuodesta 2007 Italiassa ja myöhemmin taas Suomessa. Mikkonen sai novellikokoelmallaan Naisten pyörä Helsingin Sanomien kirjallisuuspalkinnon vuonna 1995, jolloin se myönnettiin ensimmäisen kerran tuolla nimellä. == Novellit ja romaanit == * Naisten pyörä: novelleja, WSOY, 1995. * Pakkasyön odottaja: novelleja, WSOY, 1997. * Ihmisen poikaset: romaani eroista ja kadonneista eläimistä, WSOY, 2000. * Yönseutuun, WSOY, 2006 * Pääkatkaisija, WSOY, 2008 == Kuunnelmat == * Eläinkumppani eli Animal Companion, 2000 * Täyttä herkkua eli Vegaanidystopia, 2002 == Palkinnot == * Helsingin Sanomien kirjallisuuspalkinto 1995 (Naistenpyörä) * Opetusministeriön Nuori Suomi -palkinto 1997 * Savonia- palkinto 1998 (Pakkasyön odottaja) == Lähteet == *Kirjailijat.kirjastot.fi === Viitteet === == Aiheesta muualla == *Sari Mikkosen kommentti palkinnon myöntämisestä, 8.1.1999 Luokka:Suomalaiset kirjailijat Luokka:Helsingin Sanomien kirjallisuuspalkinnon saajat Luokka:Vuonna 1967 syntyneet Luokka:Elävät henkilöt
Von Bilang

Von Bilang on Ruotsin ritarihuoneeseen kirjoitettu aatelissuku numero 1169. Suku on kotoisin Liivinmaalta, mistä Jakob Bilang muutti sotilaaksi Suomeen ja kohosi Savon ratsuväen kapteeniksi. Hänen poikansa ratsumestari Peter (1650–1719) aateloitiin vuonna 1689 nimellä von Bilang. Hän toimi lopulta Kastelholman linnan komendanttina.Anrep, s. 177 Suvun jäsenistä Jakob Johan von Bilang (1739–1802) palveli Ranskan armeijassa. Hän on tullut tunnetuksi taitavana norsunluusta leikattujen maisemataulujen tekijänä.Tietosanakirja, pasta 1039 Hänen poikansa soitinrakentaja Johan Ulrik von Bilang tuomittiin taposta mestattavaksi, mutta kuningas muutti tuomion 1825 elinikäiseksi vankeudeksi ja aateelisarvon menettämiseksi.Anrep, s.178 Johan Ulrikin sisar Johanna Emerentia von Bilang (1777–1857) oli tunnustettu miniatyyrimaalari. ==Lähteet== * * ===Viitteet=== Luokka:Ruotsin aateli
Eazy 101

Eazy 101 oli vuosina 2012-2015 toiminut paikallisradio, joka kuului Porin ja sen lähikuntien alueella sekä netissä. Kanava suuntasi ohjelmatarjontansa alle 30-vuotiaille. ==Lähetys== Kanavalla oli juonnettua lähetystä maanantaista perjantaihin kello 15–17. Ohjelma koostui haastatteluista, paikallisista asioista, viihdeuutisista ja kilpailuista. Iltaisin kanavalta tuli paikallisten nuorten tekemiä erikoisohjelmia, joissa puhutaan mm. musiikista, kulttuurista, opiskelusta tai muodista. ==Omistus== Eazy 101:n omisti porilainen Mediatakojat Oy, joka vastaa myös Radio Porin toiminnasta. ==Tuottaja== *Laura Aimola ==Lähteet== ==Aiheesta muualla== *Radio Pori: Porin uusi radio on Eazy 101 *Satakunnan Kansa: Poriin uusi radioasema Eazy 101 *Yle: Porissa aloittaa uusi nuorisoradio *Mediamonitori: Porin Eazy 101 jo lähtökuopissa *Porin Kaupunki: Nuorille oma radiokanava *Ulvilan Seutu: Porissa ja lähikunnissa kajahtaa kohta uusi radio Eazy 101 *RadioMedia: Porissa aloittaa uusi Radio Eazy 101 tammikuussa 2012 Luokka:Porin media Pori Luokka:Vuonna 2012 perustetut radioasemat Luokka:Vuonna 2015 lakkautetut radioasemat
Toppo

Toppo on muun muassa seuraavien henkilöiden sukunimi: * Michael Akasius Toppo (s. 1955), intialainen katolinen piispa * Paul Toppo (s. 1957), intialainen katolinen piispa * Telesphore Placidus Toppo (s. 1939–2023), intialainen katolinen arkkipiispa ja kardinaali
Von Bildsten

Von Bildsten oli Ruotsin ritarihuoneeseen kirjoitettu aatelissuku numero 1078 ja vapaaherrallinen suku Bildstein numero 137. Suku on lähtöisin Tukholmasta, missä Cort Bildstein oli 1500-luvun lopulla viinikauppiaana ja porvarina. Hänen poikansa Carl Billsten vanhempi perusti Pinjaisten ruukin. Hänen poikansa Conrad aateloitiin ja pojanpoika Carl korotettiin vapaaherraksi.Anrep, s. 180 Vapaaherra Christoffer Bildstein oli Viipurin rykmentin komentaja vuonna 1711 ja Eberhard Bildstein oli Kronobergin rykmentin komentaja vuonna 1716. Hän jäi eläkkeelle kenraaliluutnanttina vuonna 1746.Anrep, s.180 ==Suvun jäseniä== *Carl Billsten vanhempi (1605–1673), Pinjaisten eli Billnäsin ruukin perustaja *Carl Billsten nuorempi (noin 1635–1691), ruukinpatruuna, Carl Billsten vanhemman poika ==Lähteet== * ===Viitteet=== Luokka:Ruotsin aateli
Bildt

Bildt on ruotsalainen sukunimi. Se on myös Ruotsin ritarihuoneeseen kirjoitettu aatelissuku numero 678. Daniel Bildt (1602–1651) toimi Tanskan kuninkaan kansliassa sekä Bohusin läänin sotakomissaarina. Hänen poikansa Knut Bildt siirtyi Ruotsin palvelukseen. Daniel Bildt (1671–1714) toimi leskikuningattaren henkivartioston everstinäAnrep, s. 181 ja Gillis Bildtin poika Karl Bildt (1850–1931) diplomaattina Lontoossa, Washingtonissa ja Roomassa sekä Ruotsin edustajana Haagin rauhankonferenssissa vuonna 1899.Tietosanakirja, palsta 1040 ==Suvun tunnettuja jäseniä == * Anna Maria Corazza Bildt (s. 1963), ruotsalainen poliitikko * Carl Bildt (s. 1949), Ruotsin pääministeri 1991–1994, ulkoministeri 2006–2014 * Carl N. D. Bildt (1850–1931), ruotsalainen diplomaatti * Gillis Bildt (1820–1894), ruotsalainen marsalkka ja poliitikko, Ruotsin pääministeri 1888–1889 ==Lähteet== * * ===Viitteet=== Luokka:Ruotsin aateli Luokka:Luettelot henkilöistä sukunimen mukaan
Kolberg-luokka

Kolberg-luokka oli Saksan keisarikunnan laivaston ensimmäisessä maailmansodassa palvellut kevyt risteilijäluokka, johon kuului vuosien 1906-1907 laivasto-ohjelman neljä alusta. Sodan aikana aluksista tuhoutui kaksi. == Alukset == Kolberg-luokan kevyet risteilijätGardiner, Robert 1906-1921 s. 159 Nimi Telakka Kölinlasku Vesille Valmis Kohtalo SMS Kolberg Schichau-Werke, Danzig 1908 14. marraskuuta 1908 21. kesäkuuta 1910 Ranskalle sotakorvauksena 1919 nimettynä Colmariksi romutettu 1929 SMS Mainz AG Vulcan Stettin joulukuu 1907 23. tammikuuta 1909 1. lokakuuta 1909 upotettu 28. elokuuta 1914 Helgolandin taistelussa SMS Cöln Germaniawerft, Kiel 1908 5. kesäkuuta 1909 16. kesäkuuta 1911 upotettu 28. elokuuta 1914 Helgolandin taistelussa SMS Augsburg Kaiserliche Werft Kiel 1908 10. heinäkuuta 1909 1. joulukuuta 1910 Japanille sotakorvauksena 1919 romutettu 1922 ==Lähteet== * * === Viitteet === *
Bremen-luokka (risteilijä)

Bremen-luokka oli Saksan keisarikunnan laivaston ensimmäisessä maailmansodassa palvellut kevyt risteilijäluokka, johon kuului seitsemän alusta. Sodan aikana aluksista tuhoutui kaksi. == Alukset == Bremen-luokan kevyet risteilijätGardiner, Robert 1860-1905 s. 259 Nimi Telakka Kölinlasku Vesille Valmis Kohtalo SMS Bremen AG Weser, Bremen 1902 9. heinäkuuta 1903 19. toukokuuta 1905 uponnut osuttuaan miinaan 17. helmikuuta 1915 SMS Berlin Kaiserliche Werft Danzig 1902 22. syyskuuta 1903 4. huhtikuuta 1905 miehistönsä upottama 1947 SMS Lübeck AG Vulcan Stettin 26. maaliskuuta 1903 26. maaliskuuta 1904 26. huhtikuuta 1905 romutettu 1922 SMS Hamburg AG Vulcan Stettin 1902 25. heinäkuuta 1903 8. maaliskuuta 1904 romutettu 1947 SMS München AG Weser, Bremen 1903 30. huhtikuuta 1904 10. tammikuuta 1905 romutettu 1919 SMS Leipzig AG Weser, Bremen heinäkuu 1904 21. maaliskuuta 1905 20. huhtikuuta 1906 uponnut 8. joulukuuta 1914 Falklandin taistelussa SMS Danzig Kaiserliche Werft Danzig 1904 23. syyskuuta 1905 1. helmikuuta 1907 romutettavaksi 1922 ==Lähteet== * * * === Viitteet === *
Versaemerge

thumb|VersaEmerge esiintymässä marraskuussa 2010. VersaEmerge on yhdysvaltalainen rock-yhtye, jonka jäsenet ovat Sierra Kusterbeck ja Blake Harnage. Duo on lähtöisin Port St. Luciesta Floridasta. Yhtyeen esikoisalbumi, Fixed at Zero, julkaistiin vuonna 2010. == Lähteet == == Aiheesta muualla == * Virallinen sivusto Luokka:2000-vuosikymmenen yhtyeet ja sooloartistit Luokka:Yhdysvaltalaiset rockyhtyeet
Turun Yrittäjät

Turun Yrittäjät ry on Turun kaupungissa toimivien yrittäjien ja yksityisessä omistuksessa olevien yritysten yrittäjä- ja elinkeinopoliittinen etujärjestö. Se kuuluu Suomen Yrittäjät -keskusjärjestöön ja on yksi Varsinais-Suomen Yrittäjien 35 paikallisyhdistyksestä. Paikallisyhdistyksen toimisto sijaitsee Turussa linja-autoaseman vieressä Brahenkadulla. Yhdistyksellä on 2700 jäsentä. ==Historia== Turun Yrittäjät ry:n historia ulottuu aina vuoteen 1936, jolloin perustettiin Turun Yksityisyrittäjäin yhdistys. Yhdistyksen nimi on sittemmin muuttunut moneen otteeseen ja myös yhdistymisiä on tapahtunut. Lopullisen muotonsa Turun Yrittäjät ry sai vuonna 1997, kun Turun Yrittäjät ja Turun Käsi- ja Pienteollisuusyhdistys yhdistyivät. Tämän yhdistymisen taustalla oli valtakunnallisesti tapahtunut yrittäjäjärjestöjen yhdistyminen, mikä oli seurausta Suomen Yrittäjien Keskusliiton ja Pienteollisuuden Keskusliiton yhdistymisestä vuonna 1995.Turun Yrittäjät & Raitis 2008, s. 5-7 Turun Yrittäjät ry:n käytännön toiminta muodostuu jäsenyrityksille suunnatuista palveluista. Yhdistys pyrkii vaikuttamaan yhteiskunnassa yrittäjien asioihin, tiedottaa yrittäjyyteen liittyvistä asioista ja järjestää jäsenilleen ohjelmaa ja yrittäjäkoulutusta.Turun Yrittäjät & Raitis 2008, s. 2 Yhdistyksellä on lisäksi säätiö, Turun Yrittäjien säätiö, jonka tarkoituksena on edesauttaa turkulaista yrittäjyyttä ja toiminnallisesti tukea yrittäjiä ja yksityisessä omistuksessa olevia yrityksiä, sekä muutoinkin parantaa pienten ja keskisuurten yksityisessä omistuksessa olevien yritysten ja yrittäjien toimintaedellytyksiä. ==Lähteet== * * ===Viitteet=== ==Aiheesta muualla== * Turun Yrittäjät ry:n kotisivu * Turun Yrittäjien säätiön kotisivu Luokka:Suomalaiset yrittäjäjärjestöt
Kaarinan Yrittäjät

Kaarinan Yrittäjät ry on Kaarinan kaupungissa toimivien yrittäjien ja yksityisessä omistuksessa olevien yritysten yrittäjä- ja elinkeinopoliittinen etujärjestö. Se kuuluu Suomen Yrittäjät -keskusjärjestöön ja on yksi Varsinais-Suomen Yrittäjien 35 paikallisyhdistyksestä. Yhdistyksellä on 380 jäsentä. ==Historia== Kaarinan Yrittäjät ry:n historia ulottuu vuoteen 1970-luvulle, jolloin nykyisen Turun Yrittäjien edeltäjä Turunmaan Yrittäjät pyrki laajentamaan toimintaansa maakunnalliseksi, joten kaarinalainen Eero Hiekka käynnist paikallisyhdistyksen toiminnan myös Kaarinassa. Kaarinalaiset yrittäjät kutsuttiin koolle 19.10.1976, jolloin 24 yrittäjää saapui paikalle perustamaan yhdistystä. Kokouksessa tehtiin päätös Turunmaan Yrittäjät ry:n alaosastoksi liittymisestä. Teittinen, hiekka, heinonen, Suomalainen & Kaarinan Yrittäjät 2006 Kaarinan Yrittäjät järjestivät Kaarinan Y-messuja vuosina 1986-1998. Messuja tehtiin talkootyönä suuren innostuksen saattelemana. Näytteilleasettajia kertyi parhaimpina vuosina 150. Messut kasvoivat suurtapahtumaksi, jonne tuli esiintymään valtakunnan huippuja. Kävijämäärä läheni kymmentätuhatta, eikä lamankaan annettu lannistaa. Vasta lamasta selvittyä Y-messut lakkasivat kiinnostamasta yleisöä ja paikallisia näytteilleasettajia siinä määrin, että niiden järjestämisestä luovuttiin. ==Lähteet== * * ===Viitteet=== ==Aiheesta muualla== * Kaarinan Yrittäjät ry:n kotisivu Luokka:Suomalaiset yrittäjäjärjestöt
Thomas Kula

Thomas Kula (s. 24. toukokuuta 1991 Uusikaarlepyy) on suomalainen jalkapalloilija. Hän on pelipaikaltaan keskikenttäpelaaja, joka pelaa keskikentän keskustassa tai oikeassa laidassa. Kula on Nykarleby Idrottsklubbin sekä FF Jaron kasvatti. Hän kuului Alexei Eremenkon JBK:ssa valmentamaan nuorten pelaajien ryhmään. Aikuisten tasolla Kula debytoi Jaron paidassa 10. helmikuuta 2009 Liigacupin ottelussa Vaasan Palloseuraa vastaan. Veikkausliigassa hän teki ensiesiintymisensä 30. huhtikuuta 2010 ottelussa Valkeakosken Hakaa vastaan. Jaro ei jatkanut Kulan sopimusta kauden 2013 päätteeksi. Kula solmi sopimuksen Veikkausliigassa pelanneen Vaasan Palloseuran kanssa vuoden 2014 alussa. Kula pelasi VPS:ssä kaikkiaan kaksi kautta ja palasi Ykköseen pudonneeseen Jaroon kaudella 2016. Kausi 2016 Jarossa meni hyvin. Hänet valittiin mm. Ykkösen kuukauden pelaajaksi elokuussa 2016. Syksyllä 2016 Kula teki Jaron kanssa jatkosopimuksen kaudelle 2017. Kula oli kaudella 2017 Jaron kantavia voimia. Hänet valittiin mm. Ykkösen kuukauden pelaajaksi elokuussa 2017. == Lähteet == == Aiheesta muualla == * Kulan pelaajakortti Veikkausliigan kotisivuilla * Kulan pelaajakortti transfermarkt.co.uk-sivustolla Luokka:Suomalaiset jalkapalloilijat Luokka:Vuonna 1991 syntyneet Luokka:Elävät henkilöt
Kåre Björkstrand

Kåre Olav Björkstrand (s. 31. maaliskuuta 1987 Sipoo) on suomalainen jalkapalloilija, joka edustaa Nelosessa pelaavaa Kungliga Wasa CF:ia. Pelipaikaltaan hän on keskikenttäpelaaja, mutta pystyy pelaamaan myös keskuspuolustajana. Juniorivuosinaan Björkstrand pelasi Kokkolan Pallo- Veikkojen riveissä. Aikuisten tasolla hän on ennen Viikinkeihin siirtymistään ehtinyt edustaa GBK:ta, VIFK:a, FC Kiistoa ja FF Jaroa. Jaron riveissä Björkstrand pelasi 22 ottelua Veikkausliigassa tehden pelaamissaan otteluissa kolme maalia. Veikkausliigadebyyttinsä hän teki 25. huhtikuuta 2010 ottelussa FC Interiä vastaan. Björkstrand on myös pelannut futsalia TP-Kaarlessa. Björkstrand on pelannut Suomen futsalmaajoukkueessa viisi ottelua.Palloliitto ==Lähteet== ==Aiheesta muualla== * Björkstrandin pelaajakortti Jaron kotisivuilla * Björkstrandin pelaajakortti soccerway.com-sivustolla * Björkstrandin pelaajakortti Veikkausliigan kotisivuilla * Veikkausliigan uutinen Björkstrandin siirrosta Viikinkeihin Luokka:Suomalaiset jalkapalloilijat Luokka:Suomalaiset futsalpelaajat Luokka:Vuonna 1987 syntyneet Luokka:Elävät henkilöt
Teratooma

Teratooma, teratomaFacta 2001 on itusoluista alkunsa saava kasvain. Sen solukko on yleensä monimuotoista. Tyypillisimmät sijainnit ovat munasarja ja kives; munasarjojen kasvaimista 15–20 % on teratoomia. Kasvain on yleensä hyvänlaatuinen, mutta harvoin on tavattu myös pahanlaatuisia teratoomia. Kypsän teratooman solukko on täysin erilaistunut, mutta epäkypsien komponenttien havaitseminen johtaa epäilyyn maligniteetista.Oulun yliopisto - Lääketieteellinen tiedekunta: Neoplasia 3. Kasvainten erikoistyyppejä Teratooman sisällä voidaan havaita esimerkiksi hiuksia tai talia. Kasvain munasarjassa on usein kystinen ja joskus osittain kalsifioitunut. Tavattavat kudoskomponentit ovat hyvin vaihtelevia. Tyypillisesti teratooma havaitaan viimeistään nuorella aikuisiällä. Teratooma on synnynnäinen kasvain. Myös hyvänlaatuisena sillä on tapana kasvaa aggressiivisesti, vaikka se tässä tapauksessa ei voikaan levitä etäpesäkkeinä muualle.Children's Hospital Boston: Teratoma == Lähteet == Luokka:Kasvaimet Luokka:Uroksen sukupuolielimistön sairaudet Luokka:Naaraan sukupuolielimistön sairaudet
Jouttijärvi (Rovaniemi)

Jouttijärvi on Kemijoen vesistöön kuuluva järvi Rovaniemen Kivitaipaleessa. Sen pinta-ala on 0,868 neliökilometriä ja rantaviiva 5,6 kilometriä. == Lähteet == Luokka:Keski-Kemijoen alue Luokka:Rovaniemen järvet
Manttelisolulymfooma

Manttelisolulymfooma on harvinainen manttelivyöhykkeeltä alkunsa saava B-solujen non-Hodgkin-lymfooma. Noin 5–7 % non-Hodgkin-lymfoomista edustaa sitä. Potilaiden keskimääräinen ikä diagnoosin hetkellä on yli 60 vuotta. Miehillä on paljon suurempi sairastumisriski kuin naisilla. Sairaus on nopeasti kasvava ja ehtii useimmilla potilailla metastasoitua ennen toteamista.About.com: Mantle Cell Lymphoma Manttelisolulymfooman tyypillisin ensimmäinen oire on turvonnut imusolmuke. Jos tauti on pidemmälle edennyt, potilaalla voi esiintyä kuumeilua, runsasta yöllistä hikoilua ja painonlaskua.Knowcancer.com: Mantle Cell Lymphoma Monilla potilailla tautia on luuytimessä, pernassa ja kurkussa. Syöpäsoluja voi olla veressä, ja joskus suolistossa esiintyvä sairaus voi aiheuttaa vatsakipua tai ripulia. Tämän syövän hoidossa käytetään lähinnä kemoterapiaa. Parantava hoito onnistuu harvoin, ja tyypillisesti hoidon tavoitteena onkin pitää sairaus kurissa mahdollisimman kauan. == Lähteet == Luokka:Lymfoomat
Sack AS-6

Sack AS-6 oli saksalainen pyöreäsiipinen yksimoottorinen yksipaikkainen prototyyppilentokone. Sen kehitti Arthur Sack, joka oli kehitellyt tämäntyyppisiä lentokoneita vuoden 1939 lennokkikilpailun jälkeen. == Tekniset tiedot == === Yleiset ominaisuudet === * Miehistö: 1 * Pituus: 6,40 m * Kärkiväli: 5,00 m * Korkeus: 2,65 m * Siipipinta-ala: 19.62 m2 * Suurin lentoonlähtöpaino: 900 kg * Moottori: 1 × Argus As 10C-3 käänteinen V8 rivimoottori, 180 kW (240 hv) * Potkuri: 1 × Kaksilapainen potkuri === Suoritusarvot === * Siipikuorma: 45.87 kg/m² == Lähteet == * http://www.luft46.com/misc/sackas6.html Luokka:Saksalaiset experimental-ilma- alukset Luokka:1940-luvun experimental-ilma-alukset
Griffon fauve de bretagne

Griffon fauve de bretagne eli bretagnenajokoira on ranskalainen koirarotu. Sitä pidetään yhtenä kotimaansa vanhimmista ajokoiraroduista. ==Ulkonäkö== Griffon fauve de bretagnen runko on voimakasrakenteinen. Karva on karkeaa ja lyhyttä. Väritys on kellanruskea, jonka sävy vaihtelee kultaisesta vehnästä tiilenpunaiseen. Rotu on korkeudeltaan 48–56 cm.Griffon fauve de bretagne. Suomen Kennelliitto, 3.12.2013. Viitattu 24.1.2020. ==Luonne ja käyttäytyminen== Griffon fauve de bretagne on luonteeltaan sosiaalinen ja rauhallinen. Se on kestävä ja mukautuvainen. Rotu liikkuu luontevasti ja energisesti. == Alkuperä == Griffon fauve de bretagne - tai mahdollisesti pikemminkin sen kantarotu isobretagnenajokoiraMorris, Desmond. Dogs - The Ultimate Dictionary of Over 1000 Dog Breeds, s. 77-78. Trafalgar Square, 2008: North Pomfret, Vermont. \- tunnettiin jo 1300-luvulla, jolloin mies nimeltä Huet de Ventes omisti niitä ajueellisen. Aina 1800-luvulle asti paikallisia koiria käytettiin kotialueellaan suden metsästykseen, mutta susien hävittyä populaation koko alkoi laskea merkittävästi. Vanha kellanruskea bretagnelainen rotu onnistuttiin pelastamaan risteyttämällä se briquet griffon vendéenin kanssa - tuloksena nykyinen alkuperäistä pienempi griffon fauve de bretagne, joka soveltuu ennen kaikkea ketun, jäniksen ja kaniinin metsästykseen. Vuonna 1949 perustettiin Ranskan fauve de bretagne -yhdistys (Club du Fauve de Bretagne), jonka päämääränä oli pelastaa rotu sukupuutolta. Nykyisin yhdistys edustaa sekä griffon fauve de bretagnea että bretagnenbassettia.Club du Fauve de Bretagne. Haettu 3.1.2021. == Rotu Suomessa == Vaikka vielä toistaiseksi rodun virallinen nimi on Suomessakin griffon fauve de bretagne, mainitsee Suomen Kennelliitto julkaisemassaan melko tuoreessa rotumääritelmässä useaan eri otteeseen nimen "bretagnenajokoira" kuvaamaan tätä rotua.Rotumääritelmä Suomessa rotu kuuluu muiden ajavien griffon-rotujen kanssa Suomen Bassetkerhon alaisuuteen.Suomen Bassetkerho ==Lähteet== *http://www.suomenbassetkerho.com/griffon_fauve.html *http://www.arba.org/griffon_fauve_de_bretagne.htm *http://ckcusa.com/Ads.aspx?BreedNum=2104 === Viitteet === Luokka:FCI 6 Ajavat ja jäljestävät koirat Luokka:SKL 6 Ajavat koirat Luokka:Ajokoirat Luokka:Ranskalaiset koirarodut
Luettelo Malin kuninkaista

Tämä on luettelo Malin kuningaskunnan kuninkaista eli Mansoista. Malin kuningaskunta kesti vuodesta 1230 aina vuoteen 1600 ja sen kukoistushetki oli 1300-luvulla, jolloin se oli yksi maailman varakkaimmista valtioista. Malin valtakunnassa ”mansa” tarkoitti kuningasta. Nimen eteen laitettiin sana ”mansa” (esimerkiksi Mansa Musa I). Nimi hallitsijana Alkuperäinen nimi Valtakausi Mari Djata I Sundiata Keita 1230-1255 Uli I Yérélinkon 1255-1270 Wati 1270-1274 Kalifa 1274-1275 Abubakari I (Abu Bakr I) Manding Bory 1275-1285 Sakura I 1285-1300 Gao I 1300-1305 Mohammed ibn Gao 1305 -1310 Abubakari II (Abu Bakr II) 1310-1312 Musa I Kankan Musa 1312-1337 Maghan I 1337-1341 Suleyman I 1341-1360 Camba I 1360 Mari Djata II 1360-1374 Musa II 1374-1387 Maghan II 1387-1389 Sandaki Mari Djata 1389-1390 Maghan III 1390 - noin 1400 Musa III Sérébandjougou noin 1400 - noin 1450 Ouali II Gbèré noin 1450 - 1481 Mahmud II 1481-1496 Mahmud III 1496-1559 ? 1559-1590 Mahmud IV 1590-1600 Kuninkaat Malin kuninkaat
Meleena

Meleena on tietynlaista ulostetta, joka kertoo runsaasta verenvuodosta ylhäällä ruoansulatuskanavassa, esimerkiksi mahalaukussa. Veren sekoittuessa suolen sisältöön ulosteesta tulee tervamaista ja lähes mustaa. Oireen ilmaannuttua tulisi hakeutua lääkäriin välittömästi. Tilan syynä saattaa olla vuotava mahahaava.Gastrolab: Mahahaava Muita mahdollisia syitä ovat esimerkiksi Mallory-Weissin repeämä ruokatorvessa, suoli-iskemia ja suonikohjutauti.MedlinePlus: Bloody or tarry stools Tummat ulosteet voivat johtua myös mustikoiden syömisestä tai rautalääkityksestä. Tällöin niistä ei tarvitse huolestua. Jos verenvuoto esiintyy alempana ruoansulatuskanavassa, verinen uloste on yleensä punaruskeaa tai kirkkaanpunaista. == Lähteet == Luokka:Uloste Luokka:Ruoansulatuselinten oireet
Lappeenrannan kisapuisto

Kisapuisto on urheilukeskus Lappeenrannassa. Se sijaitsee pientaloalueella Parkkarilan kaupunginosassa Kisakadun ja Karjalan radan välissä. Kisapuiston pääurheilupaikka on 4 825 -paikkainen Kisapuiston jäähalli, joka on muun muassa jääkiekon SM-liigassa pelaavan SaiPan kotiareena. Jäähallin paikalla alun perin sijainnut tekojäärata valmistui vuonna 1963 ja oli järjestyksessään Suomen viides. Tuolloin alue kuului vielä Lauritsalan kauppalaan. Jäähalli valmistui vuonna 1972, kun tekojäärata katettiin. Hallin vieressä on pienempi harjoitusjäähalli, minkä lisäksi Kisapuiston länsireunalla on yksityisellä rahoituksella rakennettu vuonna 2010 valmistunut kahden kaukalon harjoitusjäähalli UK-areena. Kisapuistossa on myös hiekkatekonurmi, jolla pelataan muun muassa pesäpalloa ja jalkapalloa. Tekonurmi toimi 2000-luvun alussa Pesä Ysien Superpesis-joukkueen kotikenttänä, mutta joukkue siirtyi sittemmin Vanhalle kentälle. Talvisin paikalla on Kisapuiston tekojäärata, jolla Bandyliigan Veiterä pelaa kotiottelunsa, ja ulkokaukalo. Kisapuiston maastossa on 4,5 kilometriä pitkä valaistu pururata, johon talvisin tehdään hiihtolatu. == Lähteet == == Aiheesta muualla == * Kisapuisto Lappeenrannan kaupungin sivustolla * Kisapuiston jäähallit Lappeenrannan kaupungin sivustolla * Kisapuisto SaiPan sivustolla * UK-areenan sivusto Luokka:Lappeenrannan urheilupaikat
Hematoketsia

Hematoketsia on tila, jossa ulosteessa esiintyy punaruskeaa tai kirkkaanpunaista verta. Syynä on yleensä verenvuoto alhaalla ruoansulatuskanavassa. Peräpukamat, peräaukon haavauma, divertikuloosiGlen E. Hastings MD: HEMATOCHEZIA & MELENA, tulehduksellinen suolistosairaus, suuret polyypit ja suolistosyöpä ovat eräitä mahdollisia etiologioita.Coloncancer.about.com: Hematochezia as a Symptom of Colon Cancer == Katso myös == * Veriuloste * Meleena == Lähteet == Luokka:Uloste Luokka:Ruoansulatuselinten oireet
Up, Guards and at ’Em!

Up, Guards and at ’Em! on englantilaisen rockyhtyeen The Pigeon Detectivesin kolmas studioalbumi. Se julkaistiin julkaistiin 4. huhtikuuta 2011. == Kappaleet == # # # # # # # # # # == Kokoonpano == * Matt Bowman – laulu * Oliver Main – kitara * Ryan Wilson – kitara * Dave Best – basso * Jimmi Naylor – rummut == Arvostelut == * AllMusic: AllMusic review * Drowned in Sound: 4/10Drowned in Sound: Album review * NME: 6/10NME review * The Scotsman: The Scotsman: Album review == Lähteet == Luokka:Vuoden 2011 albumit Luokka:The Pigeon Detectivesin albumit
Nummijärvi (järvi Kauhajoella)

Nummijärvi on Kauhajoella Nummijärven kylässä sijaitseva järvi, joka on eräs Karvianjoen alkulähteistä. Nummijärven pinta-ala on 4,783 km2 ja rantaviivaa sillä on 14,6 km.http://www.jarviwiki.fi/wiki/Nummij%C3%A4rvi_%2836.073.1.001%29 Nummijärven rannalla sijaitsee Nummijärvi Camping, jossa on muun muassa majoitus- ja ravintolapalveluita.http://nummijarvicamping.nettisivu.org/ Nummijärven rannalla on myös järjestetty vuodesta 1987 lähtien Nummirock-nimistä juhannustapahtumaa.http://www.nummirock.fi/2014/?p=liputjasijainti Nummijärven rannalla sijaitsee myös Kauhajoen seurakunnan leirikeskus, Majaniemi.http://www.kauhajoenseurakunta.fi/index.php/kirkot-ja- toimitilat/majaniemi-leirikeskus.html == Lähteet == == Aiheesta muualla == * Nummijärvi järviwiki.fi-sivustolla *Nummijärvi kalapaikka.net-sivustolla * Nummijärvi Campingin kotisivut Luokka:Kauhajoen järvet Luokka:Nummijoen valuma-alue
Suomen Nivelyhdistys

Suomen Nivelyhdistys ry on vuonna 2000 perustettu valtakunnallinen nivelongelmaisten ihmisten järjestö. Toimintaan kuuluu edunvalvontaa, tiedotusta ja vertaistukea. Yhdistys julkaisee neljä kertaa vuodessa ilmestyvää Niveltieto-lehteä, joka keskittyy nivelrikkoon ja sen hoitokeinoihin liikunnasta tekoniveliin. Vertaistukitoiminnasta vastaavat paikalliset nivelpiirit, joilla on toimintaa on yli 40 paikkakunnalla. Vertaistukea internetissä tarjoaa keskustelupalsta Nivelklubi, jolla on tuhansia aktiivisia, rekisteröityneitä käyttäjiä. Suomen Nivelyhdistys ylläpitää myös puhelimitse toimivaa Nivelneuvontaa. Yhdistys järjestää eri yhteistyötahojen kanssa asiantuntijaluentoja ja luentokiertueita, joiden tarkoituksena on levittää tietoa muun muassa nivelrikon itsehoidosta, konservatiivisesta hoidosta sekä ennaltaehkäisystä. Suomen Nivelyhdistys on SOSTEn jäsenjärjestö. ==Lähteet== == Aiheesta muualla == * Yhdistyksen kotisivut * Nivelklubi-keskusteluryhmä Luokka:Suomalaiset potilas- ja vammaisjärjestöt
Valopuhelin

ValopuhelinValopuhelin, ks. Fotofoni, Tietosanakirja. Osa 10, palsta 578. Tietosanakirja-osakeyhtiö 1919 eli fotofoniFotofoni Tietosanakirja, osa 2 palsta 473. Tietosanakirja-osakeyhtiö 1910 on vapaassa tilassa toimiva optinen viestintäväline, joka on tarkoitettu puheen langattomaan välittämiseen valon kirkkautta säätelemällä. Signaali voi olla analoginen tai digitaalinen, ja aallonpituudet voivat olla lähi-infrapunasta ultraviolettiin. ==Historia== Alexander Graham Bell soitti ensimmäisen langattoman puhelun jo 1800-luvulla valopuhelimella, joka toimi heliografin periaatteella. Ääni muunnettiin peilin värähtelyksi. Kantama oli vain satoja metrejä, laite iso ja auringonpaiste välttämätön. Lichtsprechgerät 80 oli natsi-Saksan käytössä toisessa maailmansodassa. Siinä valonlähteenä oli auringon sijasta hehkulamppu, jonka tarkasti fokusoitua ja kohdistettua sädettä suunnattiin äänen tahdissa värähtelevällä prismalla. ==Tekniikkaa== Nykyään valonlähteeksi sopivimpia ovat LED ja laser. Digitaalisessa muodossa datansiirtonopeuden täytyy olla 5 000–100 000 bittiä sekunnissa, riippuen halutusta äänenlaadusta ja äänen tiedonpakkauksen tiiviydestä ja kehittyneisyydestä. ==Lähteet== *http://www.noding.com/la8ak/44a.htm *http://www.laud.no/ww2/lispr/index.htm *http://www.youtube.com/watch?v=vR4N6MTx_vw ===Viitteet=== Luokka:Optinen tiedonsiirto vapaassa tilassa Luokka:Elektroniikka
Ruslan Ahtahanov

Ruslan Ahtahanov (, 14. maaliskuuta 1953 Znamenskoje – 15. marraskuuta 2011 Moskova) oli tšetšenialainen runoilija ja yliopistonopettaja. Ahtahanov oli Moskovan humanististen tieteiden korkeakoulun professori. Hän vastusti Tšetšenian eroa Venäjästä. Hän sai vuonna 2009 merkittävän journalismipalkinnon runoteoksestaan.http://www.bbc.co.uk/news/world- europe-15755043 Ahtahanov kirjoitti teoksensa enimmäkseen venäjän kielellä. Ahtahanovia pidettiin Tšetšenian presidentin Ramzan Kadyrovin tukijana. Hän myönsi tälle oppilaitoksensa kunniaprofessuurin.Democraticunderground.com Marraskuussa 2011 tuntematon ampuja surmasi Ahtahanovin Moskovassa kerrostalon pihalla. Ahtahanov oli kuollessaan 58-vuotias. == Lähteet == Luokka:Tšetšenialaiset runoilijat Luokka:Vuonna 1953 syntyneet Luokka:Vuonna 2011 kuolleet
KNM Olav Tryggvason

KNM Olav Tryggvason oli Norjan laivaston miinalaiva. Alus taisteli maahan hyökänneitä saksalaisia vastaan valtaukseensa 8. huhtikuuta 1940 saakka. Se liitettiin Saksan laivastoon ensin nimellä Albatros II, kunnes alus nimettiin muutamaa päivää myöhemmin Brummeriksi. Alus tuhoutui Britannian ilmavoimien pommituksessa Pohjois-Saksassa huhtikuussa 1945. == Valmistus == Alus tilattiin Hortenin laivastontelakalta, missä köli laskettiin telakkanumerolla 119. Alus laskettiin vesille 21. joulukuuta 1932 ja otettiin palvelukseen 21. kesäkuuta 1934. == Palvelus == Ennen toista maailmansotaa Olav Tryggvason oli kadettien koululaivana. Se liitettiin sodan alla 2. meripuolustusalueeseen. Alus torjui Saksan laivastolta pääsyn Horteniin, jolloin se upotti miinanraivaaja R-17:n. Lopulta se joutui antautumaan. Saksan laivasto liitti sen vahvuuteensa 13. huhtikuuta ja nimesi sen Albatros II:ksi. Se nimettiin joitakin päiviä myöhemmin Brummeriksi.Abelsen, Frank s. 140 ==Lähteet== * * === Viitteet === Luokka:Norjan laivaston miinalaivat Luokka:Norjalaiset toisen maailmansodan miinalaivat
Lapsenpihka

Lapsenpihka eli mekonium tai mekoniumi on vastasyntyneen lapsen ensimmäisistä, vihertävän mustista ja tahmeista ulosteista käytetty nimitys. Siinä on lapsivettä, limaa, lanugoa, sappea ja ihon ja suolten soluja. Joskus vauvalta tulee lapsenpihkaa jo kohdussa, ja sen päätyminen tämän keuhkoihin on mahdollista; tällaisesta tilanteesta käytetään nimitystä mekoniumaspiraatio.MedlinePlus: Meconium Ensimmäinen merkki kystisestä fibroosista on usein lapsenpihkan kertyminen ja paksuuntuminen sykkyräsuolessa. Ilmiö tavataan noin 20 %:lla kystistä fibroosia sairastavista. Kystisen fibroosin lisäksi myös Hirschsprungin tautiin liittyy vastasyntyneen kyvyttömyyttä erittää lapsenpihkaa. == Lähteet == Luokka:Uloste
Oxford Circusin metroasema

Oxford Circusin metroasema on keskeinen Lontoon metron Central Linen, Bakerloo Linen ja Victoria Linen asema Westminsterin alueella Lontoossa Yhdistyneessä kuningaskunnassa. Asema sijaitsee Oxford Circusina tunnetun Oxford Streetin ja Regent Streetin välisen risteyksen kohdalla Lontoon matkakortin maksualueella 1. == Historia == Asema on avattu alun perin 30. heinäkuuta 1900 osana Central London Railwayta. Alkuperäinen Harry Bell Measuresin suunnittelema asemarakennus on edelleen käytössä. Nykyisin ensimmäisen aseman laiturit ovat Central Linen käytössä. Bakerloo Linen asema avattiin 10. maaliskuuta 1906, ja myös tämän aseman alkuperäinen Leslie Greenin piirtämä asemarakennus on edelleen käytössä. Victoria Linen asema on avattu vuonna 1969. Aseman perusteellinen remontti valmistui vuonna 2008 ja aseman liukuportat uusittiin vuosina 2010–2011. Tiedosto:Oxford Circus stn Central eastbound look west.JPG|Central Linen laiturialuetta Tiedosto:Oxford Circus stn Bakerloo roundel.JPG|Aseman tunnuskyltti Bakerloo Linen laiturilla Tiedosto:Oxford Circus at Dusk.jpg|Yksi aseman sisäänkäynneistä == Lähteet == * === Viitteet === == Aiheesta muualla== Luokka:City of Westminsterin metroasemat Luokka:Mayfairin rakennukset ja rakennelmat
Blomberg

Blomberg voi tarkoittaa seuraavia: == Paikkoja == * Blomberg, kaupunki Saksassa Nordrhein-Westfalenin osavaltiossa == Henkilöitä == * Anna Elisabeth Blomberg (1880–1947), suomalainen valokuvaaja * August Blomberg (1867–1950), suomalainen voimistelunopettaja ja urheilujohtaja * Brita Blomberg (s. 1941), suomalainen pikajuoksija ja pituushyppääjä * Craig Blomberg (s. 1955), yhdysvaltalainen eksegetiikan professori * Erik Blomberg (1913–1996), suomalainen elokuvaohjaaja, tuottaja ja kuvaaja * Erik Blomberg (1894–1965), ruotsalainen kirjailija ja toimittaja * Göta Blomberg (1915–1991), suomalainen oopperalaulaja * Hans Blomberg (1919–2006), Teknillisen korkeakoulun professori * Harry Blomberg (1893–1950), ruotsalainen kirjailija * Helena Blomberg-Kroll (s. 1966), suomalainen yhteiskuntatieteilijä ja professori * Hilla Blomberg (s. 1959), suomalainen televisiotoimittaja * Jaakko Blomberg (s. 1942), suomalainen diplomaatti * Jan Axel Blomberg (s. 1969), norjalainen rumpali, taiteilijanimi Hellhammer * Jenni Blomberg (s. 1981), suomalainen keilaaja * Jouko Blomberg (s. 1944), suomalainen radiotoimittaja * Juha Blomberg (s. 1961), suomalainen radiotoimittaja * Karl Gustaf Blomberg (1856–1933), suomenruotsalainen runoilija * Kristian Blomberg (s. 1975), suomalainen runoilija, suomentaja ja kirjallisuudentutkija * Patrik Blomberg, suomalainen laulaja * Patrik Blomberg (s. 1994), ruotsalainen jääkiekkoilija * Peter Blomberg (s. 1981), suomalainen jalkapalloilija * Stig Blomberg (1901–1970), ruotsalainen kuvanveistäjä * Urho Blomberg (1935–2016), suomalainen yritysjohtaja, kauppaneuvos * Vanja Blomberg (s. 1929), ruotsalainen telinevoimistelija, olympiavoittaja ja maailmanmestari * Werner von Blomberg (1878–1946), saksalainen sotamarsalkka, sotaministeri 1933-1938 * Artur Oliver Wuorimaa, vuoteen 1906 Blomberg (1854–1921), suomalainen kansanedustaja * Artturi Vuorimaa, vuoteen 1923 Blomberg (1890–1972), suomalainen Lapuan liikkeen aktiivi. Luokka:Luettelot henkilöistä sukunimen mukaan
Magway (alue)

Magway on Myanmarin hallinnollinen alue. Alueen pohjoispuolella on Sagaingin alue, idässä Mandalayn alue, etelässä Bagon alue sekä lännessä Rakhinen ja Chinin osavaltiot. Osavaltion pinta-ala on 44 820 km² ja pääkaupunki Magway. Vuonna 2014 alueen väkiluku oli 3,9 miljoonaa. == Piirikunnat== Osavaltio jakautuu viiteen piirikuntaan: * Magway * Minbu * Thayet * Pakokku * Gangaw == Lähteet == == Aiheesta muualla == Luokka:Myanmarin hallinnolliset alueet
Bago (alue)

Bago on hallinnollinen alue Myanmarin eteläisessä keskisessä osassa. Aluetta rajaa pohjoisessa Magwayn sekä Mandalayn alueet, idässä Kayinin ja Monin osavaltiot sekä Martabaninlahti, etelässä Yangonin alue ja lännessä Ayeyarwadyn alue sekä Rakhinen osavaltio. Osavaltion pinta-ala on 39 404 km² ja pääkaupunki Bago. Vuonna 2014 alueen väkiluku oli 4,86 miljoonaa. == Piirikunnat== Osavaltio jakautuu neljään piirikuntaan: * Bago * Pyay * Tharrawaddy * Taungoo == Lähteet == == Aiheesta muualla == Luokka:Myanmarin hallinnolliset alueet
Yangon (alue)

Yangon on hallinnollinen alue Myanmarin eteläisessä keskisessä osassa. Aluetta rajaa pohjoisessa ja idässä Bagon alue, etelässä Martabaninlahti sekä lännessä Ayeyarwadyn alue. Osavaltion pinta-ala on 10 170 km² ja pääkaupunki Yangon. Muita suuria kaupunkeja ovat Thanlyin ja Twante. Vuonna 2014 Yangonin alueen väkiluku oli 7,36 miljoonaa. == Lähteet == Luokka:Myanmarin hallinnolliset alueet
Tanintharyi (alue)

Tanintharyi on hallinnollinen alue eteläisessä Myanmarissa. Aluetta rajaa lännessä Andamaanienmeri, idässä Thaimaa sekä pohjoisessa Monin osavaltio. Osavaltion pinta-ala on 43 328 km² ja pääkaupunki Dawei. Muita tärkeitä kaupunkeja ovat Myeik ja Kawthaung. Vuonna 2014 alueen väkiluku oli 1,4 miljoonaa. Tanintharyin alueella vallitsee kuuman vyöhykkeen monsuuni -ilmasto. == Piirikunnat== Osavaltio jakautuu kolmeen piirikuntaan: * Dawei * Myeik * Kawthoung == Lähteet == == Aiheesta muualla == Luokka:Myanmarin hallinnolliset alueet
Liposarkooma

Liposarkooma on pehmytkudossarkoomiin lukeutuva rasvasoluista alkunsa saava syöpä.Tohtori.fi: Haku Kyseessä on aikuisten yleisin pehmytkudossarkooma. Kasvain on yleensä kivuton ja hitaasti kasvava, mutta joissain tapauksissa se kasvaa nopeasti ja voi haavautua varhain. Yleensä liposarkooma ei kehity edeltävästä lipoomasta.Medscape: Liposarcoma Yhdysvalloissa liposarkoomaan sairastuvat henkilöt ovat keskimäärin 50-vuotiaita. Siellä alle 20 % kaikista pehmytkudossarkoomista on liposarkoomia, lapsilla vain alle 5 %. Kansainvälisesti sairauden vuotuinen insidenssi on 2,5 tapausta miljoonaa henkeä kohti. Kasvaimen todennäköisimmät sijainnit ovat torso ja alaraajat. Etäpesäkkeitä kehittyy tavallisimmin keuhkoihin ja maksaan.Medscape: Liposarcoma Liposarkooma hoidetaan muiden pehmytkudossarkoomien tavoin ensisijaisesti kirurgisesti.Sarcoma Help: Liposarcoma Puolet liposarkoomista on hyvin erilaistuneita, ja näissä tapauksissa eloonjäämisennuste on viiden vuoden aikajaksolla 100 % ja 10-vuotisennuste 87 %. Myksoideissa liposarkoomissa vastaavat luvut ovat 88 % ja 76 %, pleomorfisissa 56 % ja 39 %. == Lähteet == Luokka:Sarkoomat
HMS Svärdet (1663)

Svärdet oli Ruotsin laivaston noin vuonna 1660 valmistunut 86-tykkinen linjalaiva. == Valmistus == Alus tilattiiin Skeppsholmenista Tukholman telakalta, missä köli laskettiin noin vuonna 1660. Rakennusmestarina oli hollantilainen Jakob de Voss. Alus laskettiin vesille 1662 ja otettiin palvelukseen 1663.sjohistoriska.se Svärdet == Palvelus == Alus oli 1676 amiraali Claas Ugglan lippulaivana. Sen sytytti tuleen 1. heinäkuuta 1676 hollantilainen polttolaiva Öölannin eteläkärjen taistelussa, jossa kuoli 600 miestä ja päällikkö Claas Uggla. Öölannin itäpuolelta on löytynyt hylky, joka todennäköisesti on Svärdet. ==Lähteet== Luokka:Ruotsin merivoimien linjalaivat Luokka:Öölannin historia Luokka:Itämeren hylyt
KNM Allart

KNM Allart valmistui Tanskan kuninkaallisen laivaston parannellun Lougen- luokan aluksena 1800-luvun alussa. == Valmistus == Laivastoarkkitehti Ernst Stiboltin suunnittelema alus tilattiin Nyholmin laivastontelakalta Kööpenhaminasta. Se laskettiin vesille 6. kesäkuuta 1807. == Palvelus == Britannian kuninkaallisen laivaston vallatessa 7. syyskuuta 1807 Kööpenhaminan, jolloin se samalla valtasi Allartin sekä viisi sen sisaralusta. Vallattu alus saapui 15. joulukuuta Chathamiin, jossa se piti alun perin nimetä 1809 HMS Cassandraksi. Alus oli Chathamissa varustettavana joulukuusta 1807 aina 16. toukokuuta 1808 saakka, vaikka se otettiin jo helmikuussa 1808 Britannian kuninkaallisen laivaston palvelukseen nimellä HMS Allart tai HMS Alert ensimmäisenä päällikkönään James Tillard määrättynä Itämerelle.Milhist.dkWinfield, Rif s. 320-321 Alus oli northfleetiläisen Thomas Pitcherillä kunnostettavana tammikuusta helmikuuhun 1809 ennen sen lähtöä Norjan rannikolle. Kahdeksan tanskalaista tykkivenettä valtasi aluksen 10. elokuuta 1809 lähellä Fredriksvaerniä noin tunnin taistelun jälkeen. Taistelussa aluksen miehistöstä sai surmansa yksi ja kolme haavoittui. Alus jatkoi palvelustaan Tanskan laivastossa, kunnes se liitettiin perustettavaan Norjan laivastoon vuonna 1815.Winfield, Rif s. 321 == Lähteet == * === Viitteet === Luokka:Norjan laivaston sotalaivat